CELEX: 31990R2588
Language: el
Date: 1990-09-06 00:00:00
Title: Κανονισμός (ΕΟΚ) αριθ. 2588/90 της Επιτροπής της 6ης Σεπτεμβρίου 1990 σχετικά με τις συνέπειες του μη καθορισμού ενός ποσοστού επιστροφής για ορισμένα γεωργικά προϊόντα που υπάγονται στον τομέα της ζάχαρης με προορισμό τη Λαϊκή Δημοκρατία της Γερμανίας

Avis juridique important

|

31990R2588

Κανονισμός (ΕΟΚ) αριθ. 2588/90 της Επιτροπής της 6ης Σεπτεμβρίου 1990 σχετικά με τις συνέπειες του μη καθορισμού ενός ποσοστού επιστροφής για ορισμένα γεωργικά προϊόντα που υπάγονται στον τομέα της ζάχαρης με προορισμό τη Λαϊκή Δημοκρατία της Γερμανίας  

Επίσημη Εφημερίδα αριθ. L 244 της 07/09/1990 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 2588/90 ΤΗΣ ΕΠΙΤΡΟΠΗΣ  της 6ης Σεπτεμβρίου 1990  σχετικά με τις συνέπειες του μη καθορισμού ενός ποσοστού επιστροφής για ορισμένα γεωργικά προϊόντα που υπάγονται στον τομέα της ζάχαρης με προορισμό τη Λαϊκή Δημοκρατία της Γερμανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 για την κοινή οργάνωση της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 1069/89 (2), και ιδίως το άρθρο 19 παράγραφος 7,  Εκτιμώντας:  ότι για τις επιστροφές που καθορίζονται στο πλαίσιο της κοινής οργάνωσης στον τομέα της ζάχαρης, αποφασίστηκε να μην καθοριστεί επιστροφή για τα προϊόντα που εξάγονται προς τη Λαϊκή Δημοκρατία της Γερμανίας· ότι είναι δικαιολογημένο να μη ληφθεί υπόψη αυτή η διαφοροποίηση της επιστροφής για την εφαρμογή ορισμένων γεωργικών κανονισμών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο μη καθορισμός ενός ποσοστού επιστροφής για τα προϊόντα που υπόκεινται στο άρθρο 1 του κανονισμού (ΕΟΚ) αριθ. 1785/81 και εξάγονται με προορισμό τη Λαϊκή Δημοκρατία της Γερμανίας δεν λαμβάνεται υπόψη για την εφαρμογή του άρθρου 16 του κανονισμού (ΕΟΚ) αριθ. 3665/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1615/90 (4), και για την εφαρμογή του άρθρου 4 παράγραφος 7 και του άρθρου 5 παράγραφος 3 του κανονισμού (ΕΟΚ) αριθ. 565/80 του Συμβουλίου (5), όπως τροποποιήθηκε από τον κανονισμό (ΕΟΚ) αριθ. 2026/83 (6)·  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός εφαρμόζεται στις εξαγωγές για τις οποίες η δήλωση εξαγωγής γίνεται δεκτή από την 1η Αυγούστου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Σεπτεμβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 114 της 27. 4. 1989, σ. 1.  (3) ΕΕ αριθ. L 351 της 14. 12. 1987, σ. 1.  (4) ΕΕ αριθ. L 152 της 16. 6. 1990, σ. 33.  (5) ΕΕ αριθ. L 62 της 7. 3. 1980, σ. 5.  (6) ΕΕ αριθ. L 199 της 22. 7. 1983, σ. 12.